Den er den tredje største og den næst tungeste fugl i verden efter strudsen og emuen. Voksne hjelmkasuarer bliver omkring 1,3–1,7 m høje og kan veje op mod 58 kilo. Hunnen blir betydelig større end hannen, som typisk veier omkring 29–34 kg. De har hjelm på hovedet, en kamlignende hornet udvækst på hovedet som de anvender til at slå sig frem gennem tæt undervegetation. Hjelmkasuaren er sort med et grønblåt ansigte, et grønt baghoved og en hals som er violet foran, blå på sidene og lakrød på bagsiden.  Udbredelse og habitat Arten forekommer på det sydlige Ny-Guinea og Aruøerne, samt i det nordøstlige Australien. Den trives i regnskov op mod 500 meter over havet, men findes undtagelsesvis til op mod 1.100 meter over havet. I Australien forekommer den i tæt regnskov i alle højder.  Status og trusler Frem til 2017 kategoriseredes hjelmkasuaren som sårbar (VU) af den internationale naturfredningsunion IUCN på grund af tab af levesteder. Studier viste imidlertid, at populationen var større end man tidligere havde troet, hvorfor den nu kategoriseres som Ikke truet (LC).